理想國

《理想國》係香港電視娛樂嘅ViuTV製作嘅單元電視劇，喺2019年8月5號到8月21號逢禮拜一到五21:30-22:30喺ViuTV首播，一共13集。呢套劇係ViuTV頭一套每集1個鐘嘅劇集。皆因本嚟計劃做「週播劇」，所以製作咗13集，但最終安排每個禮拜播5集，所以最後一個禮拜得3日有得播。

套劇由吳綺莉 、劉天蘭、吳海昕、吳肇軒、陳炳銓、楊偲泳、胡卓希、麥芷誼等主演。套劇由13個單元故仔組成，背景都係平行時空下嘅世界或者近未來世界，探討科技同人性之間嘅關係，概念被認為同英國科幻劇《黑鏡》有啲似，所以俾傳媒叫做「港版黑鏡」。

每集一覽

角色
第1集：苟延殘喘
吳綺莉 飾演 穎欣
林祖輝 飾演 耀明
盧覓雪 飾演 張太
鄒凱光 飾演 Michael
李昭南 飾演 Crystal
岑寧童

第2集：愛的替身
駱振偉 飾演 星
吳海昕 飾演 Rachel
麥芷誼 飾演 莎莎
萬斯敏 飾演 Michelle
陳欣健 飾演 中區第九行動組探員

第3集：後美好時代
劉天蘭 飾演 張博士
王敏奕 飾演 Fiona Fong
楊偲泳 飾演 甄真
胡卓希 飾演 Vincent
岑建勳 飾演 海叔
劉天賜 飾演 台下聽眾
何故 飾演 面試官

第4集：極樂太平山
廖駿雄 飾演 Joe
李英濤 飾演 麥Sir
張同祖 飾演 堅叔
王詠珩 飾演 Lisa
謝虹 飾演 寶姐
蕭煥金 飾演 霞姨
程國根 飾演 Dimon
黃勝慧 飾演 阿蓮
梁耀忠 飾演 麵包舖老闆
何故 飾演 公司CEO

第5集：春日裡的溫妮莎
岑寧童 飾演 陳可淳
張進翹 飾演 李喬
謝寧 飾演 李喬阿媽
林明傑

第6集：1.2米的距離
周祉君 飾演 Lion Lau
谷祖琳 飾演 余嘉勵
李昭南 飾演 Alice
林祖輝 飾演 William
陳子豐 飾演 Howard
麥詠楠 飾演 Chloe
千雪 飾演 Samantha
岑寧童

第7集：千針百孔
楊淇 飾演 Ceci
陳炳銓 飾演 阿誠
劉展翹 飾演 嘉嘉
張天愛 飾演 善姐
林建明 飾演 阿誠阿媽
胡卓希 飾演 Ryan
岑寧童
陳海寧

第8集：機械人三原則
廖子妤 飾演 莉莉
麥子樂 飾演 安迪
歐錦棠 飾演 警官
鄒凱光 飾演 店員

第9集：BFGF
潘福行 飾演 阿超
楊偲泳 飾演 雪兒
吳冰 飾演 Lindy
劉泉 飾演 Carlos
李建邦 飾演 宣傳片男主角
梁業 飾演 便利店人客
岑寧童

第10集：堅尼地判官
黃奕晨 飾演 張政堯
麥詠楠 飾演 張雨婷
盧覓雪 飾演 林海玲
鄭宇澄 飾演 梁琦君
林超榮 飾演 警官
林卓彥 飾演 TTT
潘福行 飾演 麥先生
陳軍政

第11集：沒有悲傷的世界
陳健朗 飾演 阿樂
林婷 飾演 阿樂老婆
陳子豐 飾演 麥先生
林超榮 飾演 Victor Sir

第12集：裂縫
吳肇軒 飾演 張皓明
張蔓莎 飾演 沈頌思
梁栢堅 飾演 搬運工人同速遞員
潘福行 飾演 任何超
周志輝 飾演 梁伯
岑寧童 飾演 廣告女主角

第13集：聲音監獄
黃秋生 飾演 單立奇
岑建勳 聲演 5354
岑寧童 聲演 依莉莎白

濕碎事
套戲其中10個單元被改編成小說，收錄到同名小說集《理想國》。
《春日裡的溫妮莎》同《裂縫》嘅故仔都同未來科技無關，前者涉及鬼魂，後者涉及時光蟲洞。
《春日裡的溫妮莎》用咗4:3畫面比例去拍，播映時左右都有黑邊。
部份演員喺唔同單元演出唔同角色。其中岑寧童更飾演7個唔同角色，而佢本身係套劇嘅副導演。
《沒有悲傷的世界》入面，男主角任職嘅「人人財務」個招牌都被打咗格仔，可能同現實公司名相似有關。
《聲音監獄》成套戲得一個演員同埋一個場景。另外呢個單元有分電視首播版同埋網上足本版。

ViuTV：理想國

2019年ViuTV劇集